পাকিস্তানে ৫তলা ভবন ধসে নিহত ১৪
পাকিস্তানের করাচি শহরের গুলবাহার এলাকায় একটি পাঁচতলা ভবন ধসে অন্তত ১৪ জন নিহত ও ৩০ জন আহত হয়েছেন।







পুলিশ সার্জন ক্বারার আব্বাসী জানান, করাচির আব্বাসী শহীদ হাসপাতালে এখন পর্যন্ত ১৪ জনের মরদেহ সংরক্ষিত আছে।




করাচির স্বাস্থ্য বিভাগের ডাক্তার সালমা কাউসারের জানান, ঘটনাস্থল থেকে আহত অবস্থায় ৩০ জনকে আব্বাসী শহীদ হাসপাতালে ভর্তি করা হয়েছে।
আহত কয়েকজনকে প্রাথমিক চিকিৎসা দিয়ে ছেড়ে দেয়া হয়েছে, তবে বেশ কয়েকজনকে হাড় বিশেষজ্ঞ এবং অপারেশন বিভাগে পাঠানো হয়েছে।
দুর্ঘটনার খবর পেয়ে করাচি পুলিশ ও জরুরি সেবাদানকারী সংস্থার লোকজন ঘটনাস্থলে পৌঁছে উদ্ধারকাজ শুরু করে।
সিন্ধুর মুখ্যমন্ত্রী মুরাদ আলী শাহ সেখানকার কমিশনারকে উদ্ধার অভিযান নির্বিঘ্ন করার জন্য প্রয়োজনীয় সমস্ত ব্যবস্থা নেয়ার নির্দেশ দিয়েছেন।
এদিকে, করাচির মেয়র ওয়াসিম আক্তার বিষয়টি গুরুত্বসহকারে নিয়ে আহতদের সর্বোচ্চ চিকিৎসা সেবা নিশ্চিত করার নির্দেশ দিয়েছেন।

পাকিস্তানের করাচি শহরের গুলবাহার এলাকায় একটি পাঁচতলা ভবন ধসে অন্তত ১৪ জন নিহত ও ৩০ জন আহত হয়েছেন।